કાર્યક્રમની શરુઆતમાં હસમુખ પાટડીયા, ઘનશ્યામ ભગત, વિજય ભરાડ વગેરેએ ‘‘ રંગકી ધૂમ મચાવી રે રંગભીના’’ ગવરાવી સૌ કોઇને ભક્તિ રસમાં તરબોળ કર્યા હતા. ત્યારબાદ સંસ્કૃતના પંડિત શ્રી લક્ષ્મીનારાયણજી તથા ઋષિકુમારો દ્વારા વેદના મંત્રો સાથે ઠાકોરજીનું ષોડશોપચારથી ૧૦૮ જનમંગલ નામાવલીથી પૂજન કરવામાં આવ્યું હતું. આજથી બસો વર્ષ પૂર્વે વડતાલ જ્ઞાનબાગમાં યોજાયેલ ફુલદોલોત્સવ પ્રસંગે સદ્‌ગુરુ શ્રી નિષ્કુળાનંદ સ્વામીએ સ્વયં બાર બારણાનો હિંડોળો બનાવી, ફુલોથી શણગારી ભગવાન શ્રી સ્વામિનારાયણને ઝુલાવ્યા હતા તે દિવ્ય સમૈયાની ઝાંખી રૂપે બાર બારણાના હિંડોળામાં ભગવાન શ્રી સ્વામિનારાયણને ઝુલાવ્યા હતા.